Document ID: 32003D0571

Komission päätös,
tehty 31 päivänä heinäkuuta 2003,
päätösten 1999/283/EY ja 2000/585/EY muuttamisesta Botswanasta ja Swazimaasta peräisin olevan tuoreen lihan tuonnin osalta
(tiedoksiannettu numerolla K(2003) 2743)
(ETA:n kannalta merkityksellinen teksti)
(2003/571/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (EY) N:o 807/2003(2), ja erityisesti sen 14 artiklan 3 kohdan,
ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY(3), sellaisena kuin se on viimeksi muutettuna asetuksella (EY) N:o 806/2003(4), ja erityisesti sen 16 artiklan 3 kohdan,
ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(5), sellaisena kuin se on viimeksi muutettuna komission päätöksellä 2003/42/EY(6), ja erityisesti sen 10 artiklan,
sekä katsoo seuraavaa:
(1) Tuoreen lihan tuonnissa tietyistä Afrikan maista sovellettavista eläinten terveysvaatimuksista ja eläinlääkärintodistuksista säädetään komission päätöksessä 1999/283/EY(7), sellaisena kuin se on viimeksi muutettuna päätöksellä 2003/163/EY(8).
(2) Luonnonvaraisen ja tarhatun riistan lihan ja kaninlihan tuonnissa kolmansista maista sovellettavista eläinten terveyttä ja kansanterveyttä koskevista vaatimuksista ja eläinlääkärintodistuksista säädetään komission päätöksessä 2000/585/EY(9), sellaisena kuin se on viimeksi muutettuna päätöksellä 2003/163/EY.
(3) Botswanassa todettujen suu- ja sorkkatautitartuntojen jälkeen päätökset 1999/283/EY ja 2000/585/EY muutettiin päätöksellä 2003/74/EY(10) ensimmäisen tartunnan oletetun esiintymispäivän jälkeen tuotetun luuttomaksi leikatun ja kypsennetyn naudan-, lampaan- ja vuohenlihan sekä tarhattujen ja luonnonvaraisten sorkka- ja kavioeläinten tuoreen lihan yhteisöön viennin keskeyttämiseksi koko maan alueelta siihen asti, että saadaan aluejaon tueksi tarvittavat lisätiedot.
(4) Botswanan eläinlääkintäviranomaiset toimittivat lisätiedot ja takeet. Päätökset 1999/283/EY ja 2000/585/EY muutettiin päätöksellä 2003/163/EY, jossa Botswana jaettiin alueisiin luuttomaksi leikatun ja kypsennetyn lihan yhteisöön tuontia varten vyöhykkeiltä 10, 11, 12, 13 ja 14.
(5) Maassa ei ole havaittu lisää suu- ja sorkkatautitapauksia tammikuun 2003 jälkeen, kaikki rokotetut eläimet on hävitetty ja suu- ja sorkkataudin esiintymisen tehokkaasta valvonnasta, serologinen valvonta mukaan luettuna, on saatu negatiiviset tulokset.
(6) Botswanan viranomaiset ovat antaneet komissiolle tarvittavat takeet siitä, että eläintautien valvontavyöhykkeitä 5, 6, 7, 8, 9 ja 18 voidaan jälleen pitää suu- ja sorkkataudista vapaana ilman rokotuksia.
(7) Tästä syystä luuttomaksi leikatun ja kypsennetyn naudan-, lampaan- ja vuohenlihan sekä tarhattujen ja luonnonvaraisten sorkka- ja kavioeläinten tuoreen lihan (muita eläimenosia lukuun ottamatta) tuonti yhteisöön olisi sallittava vyöhykkeiltä 5, 6, 7, 8, 9 ja 18, jos eläimet on teurastettu 7 päivän kesäkuuta 2003 jälkeen.
(8) Swazimaassa todettujen suu- ja sorkkatautitartuntojen jälkeen päätös 1999/283/EY muutettiin päätöksellä 2001/297/EY(11) ensimmäisen tartunnan oletetun esiintymispäivän jälkeen tuotetun luuttomaksi leikatun ja kypsennetyn naudanlihan yhteisöön viennin keskeyttämiseksi koko maan alueelta siihen asti, että saadaan aluejaon tueksi tarvittavat lisätiedot.
(9) Swazimaan eläinlääkintäviranomaiset toimittivat lisätiedot ja takeet. Päätös 2000/585/EY muutettiin päätöksellä 2001/661/EY(12), jossa Swazimaa jaettiin alueisiin luuttomaksi leikatun ja kypsennetyn lihan yhteisöön tuontia varten tietyiltä vyöhykkeiltä.
(10) Maassa ei ole havaittu lisää suu- ja sorkkatautitapauksia, viimeiset rokotukset tehtiin toukokuussa 2001, kaikki rokotetut eläimet on tunnistettu ja suu- ja sorkkataudin esiintymisen tehokkaasta valvonnasta, serologinen valvonta mukaan luettuna, on saatu negatiiviset tulokset.
(11) Swazimaan viranomaiset ovat antaneet komissiolle tarvittavat takeet siitä, että aluetta, lukuun ottamatta aluetta länteen punaisesta sulkulinjasta, joka kulkee pohjoiseen Usutu-joelta Etelä-Afrikan rajalle Nkalashanesta länteen, voidaan jälleen pitää suu- ja sorkkataudista vapaana ilman rokotuksia.
(12) Tästä syystä luuttomaksi leikatun ja kypsennetyn naudanlihan (muita eläimenosia lukuun ottamatta) tuonti yhteisöön olisi sallittava tältä vyöhykkeeltä.
(13) Päätökset 1999/283/EY ja 2000/585/EY on näin ollen muutettava vastaavasti.
(14) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 1999/283/EY liite I tämän päätöksen liitteellä I.
2 artikla
Korvataan päätöksen 1999/283/EY liite II tämän päätöksen liitteellä II.
3 artikla
Korvataan päätöksen 2000/585/EY liite I tämän päätöksen liitteellä III.
4 artikla
Korvataan päätöksen 2000/585/EY liite II tämän päätöksen liitteellä IV.
5 artikla
Tätä päätöstä sovelletaan 4 päivästä elokuuta 2003.
6 artikla
Tämä päätös on osoitettu kaikille jäsenvaltioille.
Tehty Brysselissä 31 päivänä heinäkuuta 2003.

Labels: 3
17
18
6